Kúpna zmluva

uzatvorená podľa § 409 a nasl. Obchodného zákonníka

medzi:

I. Predávajúcim: 

Obchodné meno:

              
.....................................
Sídlo:



.....................................
IČO:  



.....................................
DIČ:  



.....................................
IČ DPH:  


.....................................
Zápis:



.....................................
Bankové spojenie:

.....................................
Číslo účtu:


.....................................
Zastúpený: 


.....................................
 (ďalej iba ako „Predávajúci“)

a

II. Kupujúcim: 
.........

Obchodné meno:

Farma Beckov, družstvo
Sídlo:



916 38 Beckov

IČO:  



31431607

DIČ:  



2020380648

IČ DPH:  


SK2020380648

Zápis:



OR OS Trenčín, Oddiel: Dr, Vložka č.  86/R

Bankové spojenie: 

Všeobecná úverová banka

Zastúpený: 


Ing.  Matěj   Kořínek, predseda predstavenstva

(ďalej len ako „Kupujúci“)

I. Predmet zmluvy

1. Predmetom tejto zmluvy je v zmysle projektu Bezodpadová technológia spracovania produkcie z BIO sadov na jednej strane záväzok Predávajúceho dodať Kupujúcemu  3 kusy nerezových tankov na skladovanie ovocného muštu a pyré vrátane dodávky a montáže, bližšie špecifikované v Prílohe č. 1 tejto zmluvy (ďalej len „Tovar“) a previesť na Kupujúceho vlastnícke právo k dodávanému Tovaru za podmienok touto zmluvou ďalej stanovených.

2. Predmetom tejto zmluvy je na strane druhej záväzok Kupujúceho prevziať od Predávajúceho dodávaný Tovar a zaplatiť Predávajúcemu kúpnu cenu za podmienok touto zmluvou ďalej stanovených.

II. Dodanie Tovaru

1. Zmluvné strany sa týmto dohodli, že miestom dodania bude areál spoločnosti Areál Farma Beckov, družstvo, 916 38 Beckov.

2. Predávajúci sa zaväzuje dodať Tovar do miesta dodania na svoje náklady. 

3. Predávajúci sa zaväzuje dodať Tovar najneskôr do 32 týždňov od zaplatenia prvej zálohovej platby. Lehota na dodanie Tovaru sa predlžuje o čas, po ktorý bude Kupujúci v omeškaní s poskytnutím súčinnosti Predávajúcemu, pokiaľ táto bude potrebná pre dodanie Tovaru.

4. V prípade omeškania Predávajúceho s dodaním tovaru vzniká Kupujúcemu nárok na zaplatenie zmluvnej pokuty vo výške 0,05 % denne z ceny nedodaného Tovaru za každý deň omeškania, maximálne však 10% z kúpnej ceny.

5. Kupujúci sa zaväzuje prevziať Tovar prostredníctvom oprávneného zástupcu a prevzatie Tovaru potvrdiť podpisom dodacieho listu. Podpisom na prevzatí dodacieho listu Kupujúci potvrdzuje prijatie Tovaru, všetkých dokladov, ktoré sa na Tovar vzťahujú, najmä inštalačného a prevádzkového manuálu a faktúry na zaplatenie kúpnej ceny.

6. Zmluvné strany sa týmto dohodli, že Kupujúci je povinný prevziať Tovar aj pred termínom uvedeným v bode 3. toho článku, a to na výzvu Predávajúceho v mieste dodania podľa bodu 1., pričom lehota na prevzatie nebude kratšia ako 7 dní a čas dodania bude určený s ohľadom na bežný pracovný týždeň, t.j. v čase Po - Pi od 08.00 do 18.00.
7. Zmluvné strany sa týmto dohodli, že Tovar sa bude považovať za dodaný (i) momentom jeho fyzického prevzatia Kupujúcim, prípadne (ii) jeho oprávneným zástupcom, prípadne (iii) dňom odmietnutia prevzatia, prípadne (iv) dňom márneho uplynutia lehoty na poskytnutie súčinnosti Kupujúceho, pokiaľ táto bude potrebná pre dodanie Tovaru, prípadne (v) dňom márneho uplynutia lehoty na prevzatie v zmysle výzvy Predávajúceho podľa bodu 5., prípadne (vi) dňom kedy Kupujúci upovedomí Predávajúceho, že nie je pripravený Tovar prevziať.

8. V prípade, pokiaľ nedôjde k prevzatiu Tovaru a Tovar sa bude považovať za dodaný podľa predchádzajúceho bodu, je Predávajúci oprávnený uskladniť Tovar na náklady Kupujúceho u tretej osoby, prípadne uskladniť Tovar na náklady Kupujúceho vo vlastnom sklade a účtovať Kupujúcemu skladné vo výške 20,- € za každý deň skladovania. Náklady na dopravu Tovaru do miesta dodania po prechode nebezpečenstva škody hradí Kupujúci. Kupujúci je povinný nahradiť Predávajúcemu všetky škody, ktoré mu vzniknú z dôvodu neprevzatia Tovaru.

9. Zmluvné strany sa týmto dohodli, že v prípade márneho uplynutia lehoty na poskytnutie súčinnosti Kupujúceho, pokiaľ táto bude potrebná pre dodanie Tovaru, je Predávajúci oprávnený bez časového obmedzenia od zmluvy odstúpiť.

III. Kúpna cena

1. Zmluvné strany sa týmto dohodli na kúpnej cene za dodanie Tovaru vo výške .....,- EUR bez DPH. 

2. Zmluvné strany sa dohodli na nasledovnom platení kúpnej ceny:

a. Prvá zálohová faktúra 

60% z Kúpnej ceny Tovaru bude zaplatených do 30 pracovných dní od uzatvorenia zmluvy.

b. Druhá zálohová faktúra 

20% z Kúpnej ceny Tovaru bude zaplatených do 60 pracovných dní od uzatvorenia zmluvy.

c. Tretia zálohová faktúra 

d. 10 % z Kúpnej ceny  Tovaru bude zaplatených 30 pracovných dní pred dodaním Tovaru 

e. Čiastková faktúra

90% z Kúpnej ceny Tovaru so započítaním už zaplatených záloh bude uhradené po dodání Tovaru na miesto dodania podľa bodu II tejto zmluvy.

f. Konečná faktúra

10 % z Kúpnej ceny Tovaru bude uhradené po uvedení Tovaru do prevádzky, najneskôr však do 90 dní od dodania Tovaru na dodaciu adresu.

 Splatnost všetkých faktúr okrem prvej zálohovej faktúry je 14 dní.

3. Kúpna cena  bude zaplatená bankovým prevodom výlučne na bankový účet Predávajúceho uvedený v tejto zmluve. 

4. Predávajúci je oprávnený fakturovať cenu za dodanie Zariadenia s DPH podľa právnych predpisov platných v čase vzniku zdaniteľného plnenia.

5. Každá platba sa považuje za uhradenú v čase jej pripísania na bankový účet Predávajúceho uvedený v tejto zmluve.   

6. Zmluvné strany sa dohodli, že v prípade omeškania Kupujúceho so zaplatením kúpnej ceny vzniká Predávajúcemu nárok na zaplatenie zmluvnej pokuty vo výške 0,05% z kúpnej ceny za každý deň omeškania. Táto pokuta sa nevzťahuje na úhradu Prvej zálohovej platby podľa bodu 2a. tohoto článku.

7. Pokiaľ nedôjde k úhrade Prvej zálohovej platby najneskôr do 1.2.2024, tato zmluva zaniká v plnom rozsahu márnym uplynutím tohoto termínu.

8. Pokiaľ bude Kupujúci v omeškaní so zaplatením ktorejkoľvek časti kúpnej ceny podľa bodu 2.b až 2.e tohoto článku o viac ako o 14 dní, je Predávajúci oprávnený bez časového obmedzenia od zmluvy jednostranne odstúpiť.

IV. Nadobudnutie vlastníctva a prechod nebezpečenstva škody

1. Zmluvné strany sa týmto dohodli, že Kupujúci nadobudne vlastnícke právo k Tovaru až úplným zaplatením kúpnej ceny.

2. Zmluvné strany sa týmto dohodli, že nebezpečenstvo škody na Tovare prechádza na Kupujúceho momentom kedy sa Tovar považuje za dodaný podľa čl. II. bodu 7. tejto zmluvy.

3. V prípade ak sa Tovar považuje za dodaný podľa čl. II. bodu 7. tejto zmluvy, a pokiaľ Predávajúci v dôsledku omeškania Kupujúceho so zaplatením kúpnej ceny využil právo odstúpiť od zmluvy podľa čl. III. bodu 6., je Kupujúci povinný Predávajúcemu Tovar bezodkladne vrátiť. Pokiaľ Kupujúci Tovar Predávajúcemu nevráti do 7 dní po odstúpení od zmluvy, je Predávajúci oprávnený Tovar Kupujúcemu odobrať na náklady Kupujúceho. Kupujúci sa týmto zaväzuje poskytnúť Predávajúcemu všetku súčinnosť potrebnú k odobratiu Tovaru. V prípade porušenia tejto povinnosti vzniká Predávajúcemu nárok na zaplatenie zmluvnej pokuty vo výške 0,05 % kúpnej ceny za každý deň omeškania Kupujúceho s poskytnutím súčinnosti, a to až do kompletného vrátenia Tovaru do dispozičnej sféry Predávajúceho. Nárok na náhradu škody prevyšujúci výšku zmluvnej pokuty týmto nie je dotknutý.

V. Zodpovednosť za vady a záruka za akosť

1. Predávajúci zodpovedá za vadu, ktorú má Tovar v okamihu, keď prechádza nebezpečenstvo škody na tovare na Kupujúceho.

2. Kupujúci je povinný oznámiť Predávajúcemu existenciu vady v písomnej forme, bezodkladne po tom, čo sa vada prejavila. Prípadné nároky z vád Tovaru vznikajú Kupujúcemu až momentom oznámenia vady Predávajúcemu podľa predchádzajúcej vety.

3. Predávajúci je povinný v prípade oprávnenej reklamácie vadu odstrániť v primeranej lehote. Ostatné nároky zo zodpovednosti za vady je Kupujúci oprávnený uplatniť v súlade s ust. Obchodného zákonníka v prípade pokiaľ bude vada Tovaru neopraviteľná.

4. Predávajúci poskytuje Kupujúcemu záruku za akosť Tovaru  12 mesiacov od uvedenia do prevádzky, najviac však 18 mesiacov od dodania.

5. Záručná doba začína plynúť dňom kedy sa tovar považuje za dodaný podľa čl. II. bodu 6. tejto zmluvy.

6. Záručná doba neplynie po dobu od oznámenia vady, až do jej odstránenia. 

7. Záruka za akosť sa nevzťahuje na opotrebiteľné časti dodávaného Tovaru, spotrebovateľné časti dodávaného Tovaru, vady spôsobené po prechode nebezpečenstva škody na Tovare vonkajšími udalosťami, pokiaľ tieto nespôsobil Predávajúci alebo osoby, s ktorých pomocou Predávajúci plnil svoje záväzky, a to najmä v dôsledku nevhodného skladovania, nevhodnej manipulácie, nesprávnej inštalácie vykonanej Kupujúcim, alebo tretími osobami, nedostatočnej údržby, neodbornej opravy, úpravy, zásahu vyššej moci, nesprávneho alebo neodborného použitia alebo použitia Tovaru na iný účel aký bol Predávajúcim určený, odporúčaný, alebo mal byť pri vynaložení odbornej starostlivosti zo strany Kupujúceho predpokladaný.

VI. Limitácia náhrady škody

1. Zmluvné strany sa týmto dohodli na obmedzení rozsahu náhrady škody, ktorá môže zmluvným stranám vzniknúť v dôsledku porušenia povinností v súvislosti s plnením tejto zmluvy druhou zmluvnou stranou, a to na 10% z celkovej kúpnej ceny.

2. Zmluvné strany sa týmto dohodli, že nemôžu voči sebe uplatňovať žiadne nároky vyplývajúce z výrobných strát, ušlého zisku, straty obchodných kontaktov, z následných alebo nepriamych škôd alebo strát akéhokoľvek druhu.

VII. Záverečné ustanovenia

1. Táto zmluva nadobúda platnosť a účinnosť dňom podpisu oboma zmluvnými stranami a po zaslaní záväznej objednávky Kupujúceho Predávajúcemu. Objednávka musí byť Predávajúcim písomne potvrdená. Kupujúci si vyhradzuje právo nezaslať písomnú objednávku Predávajúcemu a v tomto prípade nedôjde k plneniu zmluvy. Pokiaľ nedôjde k zaslaniu a potvrdeniu objednávky do 31.3.2024, táto zmluva zaniká

2. Právne vzťahy touto zmluvou neupravené sa riadia ustanoveniami právnych predpisov platných na území Slovenskej republiky, a to najmä ustanoveniami Obchodného zákonníka.

3. Táto zmluva nahrádza všetky ústne a písomné dojednania zmluvných strán týkajúce sa predmetu zmluvy, predchádzajúce jej uzatvoreniu.

4. Zmluvné strany sa týmto dohodli, že od tejto zmluvy je možné jednostranne odstúpiť do 31.3.2024, pokiaľ predtým nedošlo k úhrade Prvej zálohovej platby podľa článku III, bod 2a. tejto zmluvy.

5. Zmluvné strany sa týmto dohodli, že od tejto zmluvy je možné odstúpiť len z dôvodov v tejto zmluve stanovených. Odstúpením od zmluvy nie sú dotknuté práva a povinnosti zmluvných strán vyplývajúce z tejto zmluvy týkajúce sa omeškania zmluvných strán, zmluvných pokút a nárokov na náhradu škody.

6. Pokiaľ by sa stalo niektoré so zmluvných ustanovení tejto zmluvy neplatným alebo neúčinným nemá to za následok neplatnosť alebo neúčinnosť celej zmluvy. Zmluvné strany sa týmto zaväzujú, že v takomto prípade vynaložia všetko úsilie, aby neplatné alebo neúčinné ustanovenie konvalidovali, tak, aby v čo najvyššej možnej miere zodpovedalo vôli zmluvných strán pri uzatváraní tejto zmluvy.

7. Všetky písomnosti podľa tejto zmluvy sa doručujú buď osobne do rúk osoby oprávnenej preberať písomnosti v mene adresáta, alebo formou poštovej zásielky adresovanej na adresu sídla adresáta uvedenú v Obchodnom registri, prípadne inú adresu písomne oznámenú druhej zmluvnej strane. Všetky písomnosti podľa tejto zmluvy sa považujú za doručené dňom ich prevzatia adresátom. V prípade, že k prevzatiu písomnosti zo strany adresáta nedôjde z dôvodu odopretia prevzatia zásielky považuje sa zásielka za doručenú dňom odopretia jej prevzatia. V prípade, že k prevzatiu písomnosti zo strany adresáta nedôjde z dôvodu neprevzatia zásielky v odbernej lehote, alebo nezastihnutia adresáta sa zásielka považuje za doručenú uplynutím 5 pracovných dní odo dňa jej odoslania na adresu sídla adresáta uvedenú v Obchodnom registri, prípadne inú adresu písomne oznámenú druhej zmluvnej strane, a to aj v prípade, že sa adresát o jej obsahu nedozvedel. V prípade, že k prevzatiu písomnosti zo strany adresáta nedôjde z dôvodu, že je adresát v mieste svojho sídla alebo na oznámenej adrese neznámy, sa písomnosť považuje za doručenú dňom jej odovzdania na poštovú prepravu.
8. Akékoľvek zmeny a doplnky tejto zmluvy je možné robiť iba formou písomných číslovaných dodatkov akceptovaných oboma zmluvnými stranami. 

9. Táto zmluva je vyhotovená v 2 vyhotoveniach pričom každá zo strán obdrží jedno vyhotovenie.

10. Zmluvné strany týmto vyhlasujú, že zmluvu neuzatvárajú v tiesni alebo za nápadne nevýhodných podmienok, že si zmluvu prečítali, obsahu porozumeli, a na znak vážneho a určitého prejavu svojej slobodnej vôle pripájajú svoje podpisy.

11. V prípade, že nedôjde k podpisu tejto zmluvy oboma stranami najneskôr do 1.2.2024 táto zmluva zaniká v plnom rozsahu márnym uplynutím tohoto termínu.

12.  Kupujúci je povinný v plnom rozsahu dodržiavať platné právne predpisy (národné a/alebo medzinárodné vývozné predpisy a príkazy) vzťahujúce sa na export tovaru a služieb, ktoré sú predmetom zmluvy. Dodávky alebo export tovaru a služieb podľa tejto zmluvy môžu vyžadovať predchádzajúce povolenie alebo licencie udelené príslušnými orgánmi verejnej moci, prípadne môžu byť inak obmedzené alebo zakázané z dôvodov vývozných predpisov (či už národných alebo medzinárodných), obchodných alebo vývozných obmedzení, obchodných sankcií, embarga, zákazov alebo iných reštriktívnych predpisov uložených orgánmi verejnej moci Slovenskej republiky (vrátane podzákonných noriem, nariadení vlády, opatrení ministerstiev alebo ďalších orgánov verejnej moci), EÚ, OSN alebo USA, prípadne inými zahraničnými vládami (spoločne všetko označované ako „predpisy o kontrole exportu“). Predávajúci si vyhradzuje právo jednostranne zrušiť akúkoľvek zmluvu či jej časť, bez toho by tým vznikla akákoľvek zodpovednosť za ujmu, škodu alebo stratu vyplývajúci z takéhoto zrušenia zmluvy, resp. jej časti alebo v súvislosti s týmto zrušením, v prípade, že nebude udelené, prípadne bude následne zrušené/odobrané či pozastavené akékoľvek vyžadované povolenie alebo licencia, pokiaľ dodávku, vývoz alebo spätný vývoz tovaru alebo služieb nie je možné na základe predpisov o kontrole exportu vykonať legálne inak (prípadne, pokiaľ by v prípade takéhoto iného legálneho dodania, pokiaľ taký spôsob existuje, došlo k akémukoľvek navýšeniu nákladov/vstupov na strane predávajúceho). Predávajúci bude vždy oprávnený jednostranne pozastaviť a/alebo ukončiť akúkoľvek zmluvu, pokiaľ bude plnenie zmluvy znemožnené, obmedzené, sťažené, prípadne pokiaľ bude na základe výlučného uváženia predávajúceho neprimerane obtiažne, na základe akýchkoľvek predpisov o kontrole exportu, či už toto bolo, alebo by mohlo byť predpokladané, alebo nie, v dobe vzniku zmluvy, to všetko bez toho by tým vznikla akékoľvek zodpovednosť predávajúceho za akúkoľvek ujmu, škodu alebo stratu vyplývajúcu z takéhoto pozastavenia alebo Classified by Alfa Laval as: Business ukončenia zmluvy. Kupujúci najmä nesmie predávať, vyvážať, reexportovať, odosielať, prevádzať, ani akokoľvek sprístupňovať, to všetko či už priamo alebo nepriamo, žiadne plnenie (najmä tovar, služby, software ani technické dáta v akejkoľvek forme) podľa tejto zmluvy v rozpore s akýmikoľvek predpismi o kontrole exportu vrátane slovenských právnych predpisov a opatrení orgánov verejnej moci. Kupujúci je vždy povinný rešpektovať taktiež povinnosti vyplývajúce z nariadení Európskeho parlamentu a Rady (EU) 2021/821, ktorým sa stanovuje režim Únie na kontrolu vývozov, sprostredkovania, technickej pomoci, tranzitu a transferu položiek s dvojakým použitím, a/alebo inými obdobnými neskôr vydanými právnymi predpismi o kontrole exportu.
13. Predávajúci berie na vedomie, že Predmet kúpy je predmetom žiadosti o nenávratný finančný príspevok (ďalej len „NFP“) z programu rozvoja vidieka SR 2014 – 2020, ktorú Kupujúci predkladá v rámci výzvy č. 51/PRV/2021. Predávajúci sa zaväzuje v prípade uzavretia Zmluvy o poskytnutí NFP medzi Kupujúcim ako konečným prijímateľom pomoci a poskytovateľom podpory na základy žiadosti Kupujúceho o NFP (ďalej len „Zmluva o NFP“) strpieť výkon kontroly/overovania súvisiaceho s Predmetom kúpy kedykoľvek počas platnosti a účinnosti Zmluvy o NFP oprávnenými kontrolnými zamestnancami a poskytnúť im potrebnú súčinnosť. Oprávnení kontrolní zamestnanci sú:

a) poverení zamestnanci SORO, Ministerstva pôdohospodárstva SR, Ministerstva financií SR, Najvyššieho kontrolného úradu, príslušnej správy finančnej kontroly,

b) zamestnanci poverení kontrolným orgánom na kontrolu čerpania finančných prostriedkov zo štátneho rozpočtu SR v zmysle zákona č. 523/2004 Z.z. o rozpočtových pravidlách v znení neskorších predpisov a v zmysle zákona č. 502/2001 Z.z. o finančnej kontrole a vnútornom audite v znení neskorších predpisov,

c) riadne splnomocnení zástupcovia Komisia a Audítorského dvora ES,

d) osoby prizvané kontrolnými orgánmi uvedenými v písm. a) až c) v súlade s príslušnými predpismi.

Za Predávajúceho:



Za Kupujúceho:

V ...................., dňa ...................


V ......................., dňa ...................
.................................................... 
                      
 ....................................................
                                                                                             Ing.  Matěj   Kořínek
                                                                                             predseda predstavenstva

                                                                                              Farma Beckov, družstvo
Zoznam príloh:

Príloha č.1   
Cenová ponuka 

Príloha č. 1 jednotkové ceny
	Položka
	Počet kusov
	Jednotková cena bez DPH (eur/ks)
	Cena celkom bez DPH (eur)

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	Spolu
	


Rozpis kúpnej ceny:
	
	Množstvo
	Cena v EUR bez DPH
	DPH 20%
	Cena v EUR s DPH

	
	
	
	
	

	Spolu:
	-
	
	
	


Cena celkom bez DPH: ...........................................................................................................................EUR

DPH 20%: ................................................................................................................................................EUR

Cena celkom s 20% DPH: ......................................................................................................................EUR

Dňa :  .........................................................................................

Podpis štatutárneho zástupcu :  ............................................................................................
Kúpna zmluva

